നഴ്സുമാര്ക്കുള്ള ഒ.ഇ.ടി കോഴ്സ് ഓഫ്ലൈനായി നടത്താന് അനുമതി തേടി ഹര്ജി കൊച്ചി: വിദേശത്ത് തൊഴില് തേടുന്ന നഴ്സുമാര്ക്കുള്ള ഇംഗ്ളീഷ് പരിശീലന കോഴ്സ് ഒ.ഇ.ടി ഒക്യുപേഷണല് ഇംഗ്ളീഷ് ടെസ്റ്റ് ക്ളാസ് മുറികളില് നേരിട്ടു നടത്താന് അനുവദിക്കണമെന്നാവശ്യപ്പെട്ട് കോഴിക്കോട്ടെ അജിനോര ഗ്ളോബല് വെഞ്ച്വേഴ്സ് ഉടമ അജി മാത്യു നല്കിയ ഹര്ജിയില് ഹൈക്കോടതി കേന്ദ്ര സംസ്ഥാന സര്ക്കാരുകളുടെ വിശദീകരണം തേടി. ഹര്ജി ആഗസ്റ്റ് 24 നു വീണ്ടും പരിഗണിക്കും. ഹര്ജിക്കാരന്റെ സ്ഥാപനങ്ങളില് 106 ഫാക്കല്ട്ടികളും പരിശീലകരും ജോലി ചെയ്യുന്നുണ്ട്. ഇവരെല്ലാം ആദ്യ ഡോസ് വാക്സിന് സ്വീകരിച്ചവരുമാണ്. ഒ.ഇ.ടി സ്പെഷ്യലൈസ്ഡ് കോഴ്സായതിനാല് ഓഫ്ലൈനായി നടത്തേണ്ടതുണ്ട്. കൊവിഡ് നിയന്ത്രണങ്ങളെത്തുടര്ന്ന് ഇത്തരം ക്ളാസുകള് നടത്താനാവുന്നില്ലെന്നും അനുമതി വേണമെന്നുമാണ് ആവശ്യം.